Ордубад 2019
**Ордубад** (озарбойҷонӣ: Ordubad) — шаҳр дар Озарбойҷон, маркази маъмурии ноҳияи Ордубад ва дуввумин шаҳри калон дар Ҷумҳурии Мухтори Наҳҷувон аст. Дар доманаи қаторкӯҳи Зангизур дар соҳили дарёи Ордубадчой, дар масофаи 4 км аз истгоҳи роҳи оҳани Ордубад ҷойгир аст.

Ордубад яке аз шаҳрҳои Озарбойҷон аст, ки ёдгориҳои қадимӣ, банақшагирии куҳна кӯчаҳо ва қисми назарраси биноҳои куҳнаро хуб ҳифз кардааст. Аз соли 2001, майдони биноҳои таърихии шаҳр ҳамчун номзад барои сабтгаршавӣ дар Феҳристи Мероси ҷаҳонии ЮНЕСКО шудааст.

Ҷуғрофия
--------

Ордубад дар доманаи кӯҳи Зангизур дар баландии 850 м аз сатҳи баҳр, 64 км ҷанубу шарқи Наҳҷувон, 1,5 км шимолтар аз соҳили чапи дарёи Арақс ҷойгир аст, ки ҳаммарз бо Эрон мебошад. Марз бо Арманистон дуртар дар 11 км шарқии шаҳр аст. Шаҳрро дарёи Ордубадчай ба ду қисм тақсим мекунад.

*

Таърих
------

### Асрҳои миёна

Дар замонҳои қадим қаламрави Ордубад як қисми минтақаи Гохтн Арманистон буд. Пайдо шудани маҳалли истиқоматӣ дар Ордубад эҳтимолан ба асрҳои V-VI то милод рост меояд, вақте ки шаҳр қисми марзпанати Арманистон буд.

Ёдгории қадимии Ордубад, ки дар бораи он маълумот мавҷуд аст, катибаи куфӣ ба забони форсӣ дар яке аз лавҳаҳои қабристони бостонии шаҳр аст, ки ба соли 824 тааллуқ дорад. Ин навиштаҷот аз ҷониби М. Хаников ёфта шудааст, ки дар кашфи он соли 1851 M. Архангелский як намуд чопӣ навишиаҷотро дар дар тахтасанг ёфтааст. Аммо, ин тахтасанг наҷот наёфтааст. Харобаҳои корвонсарои қадимӣ, ки то охири асри 19 боқӣ мондаанд, низ аз ҷумлаи ёдгориҳои қадимии Ордубод мебошанд. Он дар шафати майдони Арас-Майдон ҷойгир буд, ки гузаргоҳи зеризаминӣ аз он ба калисои бостонӣ оварда мерасонд, ба ривояти маъмул, дар оғози паҳншавии масеҳият, ба аввали асри V. таалуқ дорад. Яке аз ёдгориҳои қадимии Ордубад, ки то имрӯз боқӣ мондааст, санги мазорест, ки соли 1357 дар қабристони Ордубад бо навиштаҷоти динии арабӣ-форсӣ сабт шудааст. Ин қабр, ки дар ҳамон қабристон бо тахтасанги соли 824 ёфт шудааст, ба Шайх Абӯсаид тааллуқ дошт, ки ҳамзамони Ибни Сино буд.

Муаррих Ҳумар Вайдова қайд мекунад, ки ёддоштҳои аввалини Ордубад аз асри VII сарчашма мегиранд. Дар ин давра тамоми Закавказия, аз он ҷумла вилояти Ордубад, ба тобеияти Хилофати Араб афтод ва ба аморати ягонаи Арманистон муттаҳид шуд. Вилоятро амирон, ки халифаҳо таъйин мекарданд, идора мекарданд .

Дар асрҳои IX-X. вилояти Ордубад зери ҳукмронии давлатҳои феодалӣ аз сулолаҳои эронӣ Саҷидҳо, Саларидҳо (ки дар шимолу ғарбии Форс, дар вилояти Озарбойҷон , ки то асри XI аҳолии форсӣ дошт  ва салтанати Арманистон .

Дар асри XI музофоти Ордубад, ба мисли тамоми қаламрави Закавказия, аз ҷониби Салҷуқиён, ки аз Осиёи Миёна ба ин ҷо омада буданд, забт карда шуд. Ордубад дар асри XII шуҳрати бузург ба даст овард , дар айни замон, вақте ки Наҳҷувон пойтахти давлати Илдегезидҳо буд.

Солҳои 1196-1261 Ордубад қисми салтанати Арманистони Закариён буд.

Дар нимаи аввали асри XIII Ордубадро истилогарони муғул забт карданд. Чунин мешуморанд, ки номи туркӣ-форсии "Ордубад" ба маънои *"шаҳри лашкар"* маҳз дар давраи ҳуҷуми муғулҳо ё дар давраи минбаъдаи ҳукмронии Илхониён дар назар дошта бошад, зеро Илҳониён Озарбойҷонро (шимоли ғарбии Форс) ба маркази қудрати худ табдил доданд. Ордубад яке аз шаҳрҳои муҳими тиҷоратӣ буд, ки тавассути он корвонҳои Чин, Аврупо ва Ҳиндустон мегузаштанд. Мева, маҳсулоти кишоварзӣ ва абрешим аз шаҳр содир карда мешуданд. Ҳамдалла Казвинӣ дар миёнаи асри XIV Ордубодро ҳамчун як шаҳристоне тавсиф мекунад, ки он яке аз панҷ шаҳре буд, ки ба тумани Наҳҷувон дохил шуда, дорои боғҳои зиёд, ки ангури болаззат, инчунин, ғалладонагиҳо ва пахта истеҳсол мекард. Дар асари "Нуҳат ал-кулуб" -и Ҳамдалла Казвинӣ (асри XIV), Ордубад, инчунин Наҳҷувон, дар минтақаи Озарбойҷон нишон дода шудааст .

Дар охири асри XIV лашкари Темур ба шаҳр ҳамла кард. Соли 1387, пас аз забти Хуросон, Темур бо лашкараш ба Табриз, сипас ба минтақаи Сюник равон шуд. Роҳи ӯ аз Ордубад ва атрофи он мегузашт, ки дар натиҷа зарари калон диданд. Набардҳое, ки дар наздикии Ордубад дар муҳосираи тӯлонии қалъаи Алинҷақалъа баргузор шуданд, барои аҳолии шаҳр хеле харобовар буданд. Дар асрҳои XV-XVI Ордубад ҷузъи давлатҳои феодалии бегонагон иттиҳодияҳои туркҳои Қара-Коюнлу ва Ақ-Коюнлу шуда буд.
Дар асри XV дар соҳили чапи дарёи Ордубадчой дар теппаи Амбарас як қалъаи феодалӣ бунёд карда шуд, ки маркази шаҳр буд, ва тавассути тиҷорат босуръат рушд мекард.

### Давраи нав

 Ордубад (Ордувар) дар харитаи кишварҳои назди Каспий  соли 1723. Муаллиф Гийом де Лил. Аз атласи "Atlas nouveau", Амстердам, соли 1742
То асри XVI Ордубад яке аз марказҳои истеҳсолот ва тиҷорати ҳунармандӣ буд. Дар асри XVII дар соҳили чапи Ордубадчой марказҳои нави тиҷорат ташаккул ёфтанд. Бо назардошти он, ки рушди шаҳр дар тарафи рост сурат гирифтааст, қалъа аҳамияти худро гум кардааст. Дар соли 1604 Ордубад (дар давраи ҳукмронии Шоҳ Аббос ) баъзе имтиёзҳо ба даст овард, ки онро аз супоридани андоз ба хазина озод карданд, ки матни фирмани шоҳ, ки аз он, навиштаҷот дар болои арки масҷиди Ҷумъа кандакорӣ шудааст, шаҳодат медиҳад. Ҳамин тавр, Хатембек Ордубадӣ, ки унвони "Этимад-ад-дула"-ро дошт, сарвазири Аббоси I буд, дар соли 1607/08 аз ӯ "муафи" барои шаҳри Ордубад дахлнопазирии андозро таъмин кард, ки инро фармони шоҳ гувоҳӣ медиҳад дар маҷид кандакорӣ шудааст. Охири XVI - нимаи аввали асри XVII барои Ордубад давраи душворе расид. Ордубад, ки мавриди ҳамлаи истилогарони туркӣ ё эронӣ қарор гирифта буд ва аксар вақт майдони ҷангҳои шадид ва хунин буд, на як бору ду бор ғорат ва хароб шудааст. Дар соли 1635 дар ҷанги Эрону Туркия шаҳри Ордубад ба таври ваҳшиёна нобуд карда шуд. Дар нимаи дуюми асри XVII суботи сиёсии беруна ба таври объективӣ ба эҳёи ҳаёти шаҳр, барқарорсозии ҳунармандӣ ва тиҷорат мусоидат кард. Сохтмони мадрасаҳо ба ҳамин давра тааллуқ дорад. Дар асрҳои XVII - XVIII дар Ордубад, дар соҳили рости дарё, марказҳои нави тиҷоратӣ таъсис ёфтанд .

 Ордубад дар харитаи соли 1802. Муаллиф Рейнекке ( соли 1803 дар Вена нашр шудааст)
Дар асри XVIII - ибтидои асри XIX. ин шаҳр ба ҳайати хонии Наҳҷувон дохил шуда буд (дар маҳалли ҷанубу шарқи Аза-Ҷейрон), аммо пас аз ҷанги Русия ва Форс соли 1827 ва паймони Туркманчайи соли 1828, ин қаламравҳо ба ҳайати Русияи подшоҳӣ дохил шуданд .

Дар як муддати нисбатан тӯлонӣ, тахминан ду аср (асрҳои XVII-XIX), бинобар шароити дохилӣ ва хориҷӣ, заминаи иҷтимоию иқтисодии Ордубад ягон пешрафти назаррасе ба даст наовард ва дар баъзе давраҳо ҳатто паси сар шуд. Касбҳои асосии аҳолии шаҳр боғдорӣ, косибӣ ва савдо буданд .

Дар ҳайати империяи Русия Ордубад (ё Ордубат) шаҳри оддӣ (яъне, маркази маъмуриеро барои ягон қаламрави мушаххас ташкил намедод) дар уезди Нахичевони губернияи Эривон буд ва дар сарҳади Русия ва Эрон ҷойгир буд. Дар соли 1834 аҳолии шаҳр ва 52 деҳаи он 11.341 нафарро ташкил медод. Аҳолӣ, ки асосан аз озарбойҷониҳо иборат буданд, бо боғдорӣ ва кирмакпарварӣ машғул буданд. Он замон дар шаҳр як омӯзишгоҳи яксинфа дошт .

Аз соли 1850 то 1868 Ордубат як шаҳраки уездӣ дар губернияи Ереван буд .

* Ордубад дар ҳайати хонии Нахичеван дар харитаи 1902Ордубад дар ҳайати хонии Нахичеван дар харитаи 1902
* Ордубад (Ордубат) дар ҳайати ноҳияи Нахичеван дар харитаи 1903Ордубад (Ордубат) дар ҳайати ноҳияи Нахичеван дар харитаи 1903

### Таърихи навтарин

Соли 1977 бо қарори ҳукумати ҶШС Озарбойҷон майдони биноҳои таърихии шаҳри Ордубад, ки бо сохтори хоси меъморӣ ва ёдгориҳои меъморӣ фарқ мекунад, мамнӯъгоҳи таърихӣ-меъморӣ эълон карда шуд.
Дар соли 2001 шаҳр номзад барои шомил шудан ба феҳристи мероси ҷаҳонии ЮНЕСКО эълон карда шуд .

Аҳолӣ
-----

Соли 1869 дар шаҳр 810 хонавода (ё ҳавлӣ) мавҷуд буд. Дар соли 1875 дар Ордубад 5000 нафар зиндагӣ мекарданд, ки 4700 нафари онҳо мусалмонон ва 300 арманӣ буданд. Дар охири асри XIX - ибтидои асри XX Ордубад тақрибан 4500 нафар, асосан озарбойҷониҳо - мусулмонон дошт. Соли 1897 дар шаҳр 4611 нафар зиндагӣ мекарданд. Мувофиқи "Тақвими қафқозӣ" барои соли 1912 дар шаҳр 5445 нафар, асосан озарбойҷониҳо зиндагӣ мекарданд, ки дар тақвим ҳамчун "тоторҳо" нишон дода шудаанд .

Тибқи барӯйхатгирии умумииттифоқии соли 1989, дар Ордубад 9395 нафар зиндагӣ мекарданд , дар соли 1991 - 9500  ва дар соли 2008 - 10.372 нафар буд.

Иқтисодиёт ва нақлиёт
---------------------

Дар шаҳр як фабрикаи пиллапарварӣ, як корхонаи мевадории агро-саноатӣ ва заводе буд. Ордубад ба воситаи нақлиёти автобус бо Наҳҷувон, Ҷулфа ва деҳаҳои ноҳия алоқа дорад.

Маҳаллаҳои шаҳр
---------------

 Яке аз кӯчаҳои Ордубад
Ордубад ба панҷ маҳаллаи калон тақсим шудааст :

1. Сер-Шехер;
2. Амбарас (Амбараи Боло ва Амбараи Поён) ;
3. Курдетар;
4. Уч-Таренги;
5. Мингис.

Ба ғайр аз маҳаллаҳои асосӣ, маҳаллаҳои хурд низ дорад: Карачанак, Дилбяр, Энгеч , Караховузбошӣ, Аскерхон, Корпубашӣ, Бегляр, Гошгар ва ғ.

Ҷойҳои гардишгарӣ
-----------------

* Мамнӯъгоҳи давлатии таърихӣ ва меъморӣ (масоҳати биноҳои таърихии шаҳрро дар бар мегирад) .
* Монастыри Арманистони асри XIII
* Хона-музеи М. С. Ордубадӣ
* Масҷиди Ҷумъа (дар асри XVII барқарор карда шудааст.),
* Масҷиди Дилбар (асри XVIII).
* Мадрасаи дуошёна (аввали асри XVIII)
* Биноҳои истиқоматӣ бо тамғаи асрҳои XVIII-XIX, ки дар манзили миллии Озарбойҷон як навъ гурӯҳро ташкил медиҳанд.

* Масҷид дар АмбарасМасҷид дар Амбарас
* Ҷумъа масҷид асри XVIIҶумъа масҷид асри XVII
* Бозори «Гейсарийе» асри XVIIБозори «Гейсарийе» асри XVII
* Масҷидд Ҳоҷи ҲусейнкулиМасҷидд Ҳоҷи Ҳусейнкули
* Масҷиди Саршаҳр XVIIIМасҷиди Саршаҳр XVIII

Адабиёт
-------

* *Салаева Р. Д.* Ордубад—истоки и формирование. — B.: Элм, 1989. — 116 с.
* *Фараджев А. С.* Ордубад. *Историко-экономический очерк*. — B.: Азербайджанской государственное издательство, 1970.

Пайвандҳо
---------

* Ордубад — статья из Большой советской энциклопедии.
* Ордубад — Цветущий сад(пайванди дастнорас — *таърих*). Баргирифта аз сарчашмаи аввал 29 ноябри 2010.

Эзоҳ
----

1. 1 2 3  *А. В. Саламзаде.* Проблемы сохранения и реконструкции исторических городов Азербайджана. — Элм, 1979. — С. 47. — 138 с.
2. ↑  *James R. Russell.* Zoroastrianism in Armenia. — Harvard University Press, 1987. — P. 69.
3. ↑  *Robert H. Hewsen.* The Geography of Ananias of Širak: Ašxarhacʻoycʻ, the Long and the Short Recensions. — Reichert, 1992. — P. 253.
4. 1 2 3 4  *Хумар Ваидова.* История города Ордубад в XIX — начале ХХ вв. — Институт истории им. А. А. Бакиханова, Баку: Nurlan, 2007. — С. 15. — 189 с.
5. 1 2  Ныне значительная часть территории находится в Иранском Азербайджане
6. ↑  M. Whittow, «The Making of Byzantium: 600—1025», Berkley: University of California Press, pp. 195, 203, 215)
7. ↑  Армянская Советская Социалистическая Республика // А — Ангоб. — М. : Советская энциклопедия, 1969. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 1).
8. 1 2 3  Ордубад // Большой Энциклопедический словарь. — 2000.
9. 1 2 3  ORDUBĀD в Иранике
10. ↑  Хамдаллах Казвини. Услада Сердец
11. ↑  ADHARBAYDJAN(англ.) // The Encyclopaedia of Islam  / Edited by C. E. Bosworth, E. van Donzel and W. P. Heinrichs and G. Lecomte. — Лейден, 1986. — Vol. I. — P. 191.
12. ↑  Carte des Pays voisins de la Mer Caspiene(пайванди дастнорас — *таърих*). 21 январи 2012 санҷида шуд. Баргирифта аз сарчашмаи аввал 15 май 2011.
13. 1 2  На сайте ЮНЕСКО
14. 1 2 3  Ордубат // Энциклопедический словарь Брокгауза и Ефрона : в 86 т. (82 т. и 4 доп.). — СПб. 1890—1907.
15. ↑  *Военно-Ученый Комитет.* Эриванская губерниія. Списокъ населенныхъ мѣстъ губерніи. — Типографія Товарищества «Общественная Польза». — С. 17. — 18 с.
16. ↑  Сборник сведений о Кавказе, том III, с. 274
17. ↑  Первая Всеобщая перепись населения Российской империи 1897 годаю
18. ↑  Кавказский календарь. Тифлис 1912(пайванди дастнорас — *таърих*). 5 феврали 2021 санҷида шуд. Баргирифта аз сарчашмаи аввал 3 ноябри 2021.
19. ↑  Демоскоп Weekly — Приложение. Справочник статистических показателей.
20. 1 2 3  *А. В. Саламзаде.* Проблемы сохранения и реконструкции исторических городов Азербайджана. — Элм, 1979. — С. 57. — 138 с.
21. ↑  *Шнирельман В. А.* Войны памяти: мифы, идентичность и политика в Закавказье / Под ред. Алаева Л. Б. — М.: Академкнига, 2003. — С. 245.:
22. ↑  Azərbaycan Respublikası ərazisində dövlət mühafizəsinə götürülmüş daşınmaz tarix və mədəniyyət abidələrinin əhəmiyyət dərəcələrinə görə bölgüsünün təsdiq edilməsi haqqında Azərbaycan Respublikası Nazirlər Kabinetinin Qərarı(озарб.). Баргирифта аз сарчашмаи аввал 8 ноябри 2014.

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Новый

 |
| Дар феҳристҳои китобшинохтӣ | 
* GND: 4762973-3
* J9U: 987007565175405171
* LCCN: n89151508
* VIAF: 156059826
* WorldCat VIAF: 156059826

 |

| ⚙️ Шаҳрҳои Озарбойҷон |
| --- |
|  | Пойтахт | Боку |  |
| Шаҳрҳо | 
* Аскарон
* Болокан
* Барда
* Боку
* Байлақон
* Биласувор
* Бобак
* Гадабек
* Ганҷа
* Гӯронбой
* Далимамадлӣ
* Дошкасан
* Евлох
* Загатала
* Зангелан
* Зардоб
* Имишлӣ
* Исмоиллӣ
* Калбаҷар
* Курдамир
* Кӯккӯл
* Кӯктеппа
* Кӯкчой
* Қазах
* Қабала
* Қах
* Қобустон
* Қовлар
* Қуба
* Қубадлӣ
* Қусор
* Лочин
* Ланкарон
* Лерик
* Лиман
* Масалли
* Мингачевир
* Нафталон
* Наҳҷувон
* Нафтчола
* Оқдара
* Оқдом
* Оқдош
* Оғстафо
* Оқсу
* Оғуз
* Оқчабади
* Осторо
* Ордубад
* Соатлӣ
* Собиробод
* Самух
* Сиёзан
* Солён
* Сумгаит
* Товуз
* Тертер
* Уҷар
* Физулӣ
* Хонкандӣ
* Хачмаз
* Хоҷавенд
* Хоҷалӣ
* Худат
* Ҳӯродиз
* Хизи
* Хирдалан
* Ҳоҷиқабул
* Ҷалилобод
* Ҷабраил
* Ҷулфа
* Шабран
* Шамкир
* Шарур
* Шаҳбуз
* Шаки
* Шамахӣ
* Шервон
* Шуша
* Ёрдимлӣ

 |